[{"text_idx": "#000002", "text": "Reedel Rakvere Spordihoones toimund finaalma\u0308ngus vo\u0303itis RLV Massive finaalis Va\u0308ike-Maarja Pa\u0308a\u0308stekooli tulemusega 97:83. Ma\u0308ngu algus oli suur krahh Pa\u0308a\u0308stekoolile, kui esimene veerand kaotati koguni 37:7, omad teened olid selles ka RLV meeste suurepa\u0308rasel visketabavusel, esimesel poolajal u\u0308ldse tabati nii la\u0308hedalt kui kuagelt koguni 48% ta\u0308psusega. Etteruttavalt vo\u0303ib o\u0308elda, et ka ma\u0308ngu lo\u0303puni pu\u0308sis ko\u0303rge visketabavuse ptotsent 48,6%. Teisel ja kolmandal veerandil a\u0308rkasid ka Pa\u0308a\u0308stekooli ma\u0308ngijad ning enne viimast kolmandat veerandit olid tablool numbrid 63-69 RLV Massivele. Neljanda veerandi alguses aga ja\u0308ttis pitseri ma\u0308ngu Pa\u0308a\u0308stekooli tsentri Rait Tammeti hu\u0308ppeliigese vigastus ning Massive sai kohe valusalt no\u0303elata kahe kaugviskega millega suudeti ma\u0308ng ja\u0308llegi kontrolli alla saada. Lo\u0303pptulemus 97:83 ja esmakordselt liigub meistritiitel RLV Massive meeskonnale. Ma\u0308ngu tulemuslikumad olid RLV poolelt Timo Eichfuss 20, Allan Ehte 18 ja ma\u0308ngu MVP tunnistatud Risto Puur 16 silmaga. Pa\u0308a\u0308stekooli ei aidanud ka vanameister Kristo Saage 25 punkti. Siinkohal suured o\u0303nnesoovid RLV Massivele."}, {"text_idx": "#000003", "text": "Pronksikohtumises suutsid RSK Tarva ma\u0308ngumehed alistada 95:78 1JVBr. Ma\u0308ng algas ja kulges vo\u0303rdselt poolajani, mille vo\u0303itsid Tarva noored tulemusega 51:45, kolmandal veerandil aga lisas kodumeeskond veidi kiirust ja hakati paremini kaugelt tabama ning enne viimast veerandit oldi juba ees 73:62. Neljandal veerandil enam so\u0303durpoisid la\u0308hemale ei jo\u0303udnud ning RSK Tarvas sai kaela pronksised medalid. RSK Tarva poolelt tasub esile tuua Kristjan Kroosi, kes tegi hiilgava partii kostitades vastaseid koguni 32 punktiga. Veel aitasid meeskonda edukalt Ralf Sats 23 ja Marko Kuhi 18 punktiga. Kaotajate poolelt to\u0303i Martin Laandu oma meeskonnale 25 punkti."}, {"text_idx": "#000004", "text": "Laupa\u0308eval selgitati aste madalamas esiliigas samuti tiitlivo\u0303itjaid. Esiliiga meistriks krooniti Ilves Transport, kes alistas finaalis To\u0308o\u0308riistamarket/Lu\u0308ganuse tulemusega 87:64. Ilvese poolelt sa\u0308ras harjumuspa\u0308raselt po\u0303hiturniiri MVP Kristo Saage 32 punktiga ning kaotajate poolelt aitas meeskonda enim Sander Naarits 13 punktiga. Esiliiga pronksi teenisid Kadrina Karud, kes ta\u0308nu tugevale neljandale veerandile alistasid So\u0303meru meeskonna tulemusega 80:65. Karude skoori eest aitasid hoolt kanda Erkki Sillamaa 27 ja Enes Kiita 18 punktiga ning So\u0303meru poolelt to\u0303id Kerdo Kullama\u0308e 23 ja Rainer Pastima\u0308e 17 punkti."}, {"text_idx": "#000005", "text": "La\u0308a\u0308ne-Virumaa ja Kossuliiga lo\u0303plik paremustabel:"}]